แรงขายหุ้นใหญ่ฉุด SET ปิดเช้าวูบ 11 จุด โบรกฯคาดบ่ายเสี่ยงรูดต่อ
แรงขายหุ้นใหญ่ฉุด SET ปิดเช้าวูบ 11 จุด โบรกฯคาดบ่ายเสี่ยงรูดต่อ โดยดัชนีช่วงเช้าปิดที่ระดับ 1,260.14 จุด ลดลง 11.11 จุด หรือ 0.87% มูลค่าการซื้อขาย 3.2 หมื่นล้านบาท
11 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,260.14 จุด ลดลง 11.11 จุด หรือ 0.87% มูลค่าการซื้อขาย 3.2 หมื่นล้านบาท
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้แกว่งผันผวน โดยช่วงต้นกลุ่มน้ำมันดีดตัวขึ้นมาจากความคาดหวังเชิงบวกเมื่อ รมว.พลังงานรัสเซียเตรียมหารือกับกลุ่มบริษัทน้ำมันในประเทศถึงปัญหาความขัดแย้งกับกลุ่มโอเปก แต่บริษัทน้ำมันขนาดใหญ่ของรัสเซียแห่งหนึ่งระบุคงยังไม่กลับไปเจรจากับกลุ่มโอเปกในเร็ว ๆ นี้ ทำให้ตลาดฯเกิดความผันผวน
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยริ่มกลับมากังวลสถานการณ์ในอิตาลีเกี่ยวกับความสามารถในการชำระหนี้ หลังเผชิญปัญหาการแพร่ระบาดไวรัสโควิด-19 อย่างหนักจนถึงขั้นต้องปิดประเทศ
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงยังผันผวนและมีโอกาสอ่อนลงอีก พร้อมให้แนวรับ 1,250 จุด ส่วนแนวต้าน 1,281-1,287 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT       มูลค่าการซื้อขาย  3,953.31 ล้านบาท  ปิดที่   29.50 บาท เพิ่มขึ้น 1.00 บาท
PTTEP     มูลค่าการซื้อขาย  2,693.70 ล้านบาท  ปิดที่   73.25 บาท เพิ่มขึ้น 2.75 บาท
BAM       มูลค่าการซื้อขาย  2,102.37 ล้านบาท  ปิดที่   24.50 บาท ลดลง  0.30 บาท
PTTGC     มูลค่าการซื้อขาย  1,335.06 ล้านบาท  ปิดที่   30.25 บาท ราคาไม่เปลี่ยนแปลง
GULF      มูลค่าการซื้อขาย  1,192.78 ล้านบาท  ปิดที่  158.00 บาท ลดลง 10.50 บาท
 